പി ആര് ശ്രീജേഷിന് രണ്ട് കോടി രൂപ പാരിതോഷികം പ്രഖ്യാപിച്ച് കേരളം ടോക്യോ ഒളിമ്ബിക്സ് ഹോക്കിയില് വെങ്കലം നേടിയ ഇന്ത്യന് ടീമംഗമായ പിആര് ശ്രീജേഷിന് 2 കോടി രൂപ പാരിതോഷികം പ്രഖ്യാപിച്ച് സര്ക്കാര്.മന്ത്രിസഭാ യോഗത്തിനുശേഷം കായിക മന്ത്രി വി അബ്ദുള് റഹിമാനാണ് വാര്ത്താസമ്മേളനത്തില് ശ്രീജേഷിന് പാരിതോഷികം പ്രഖ്യാപിച്ചത്. രണ്ട് കോടിക്കൊപ്പം ശ്രീജേഷിന് വിദ്യാഭ്യാസവകുപ്പില് ഡെപ്യൂട്ടി ഡയറക്ടര് സ്ഥാനത്ത് നിന്നും ജോയന്റ് ഡയറക്ടറായി സ്ഥാനക്കയറ്റം നല്കാനും മന്ത്രിസഭാ യോഗം തീരുമാനിച്ചു.ഒളിമ്ബിക്സില് പങ്കെടുത്ത മറ്റു മലയാളി താരങ്ങള്ക്ക് അഞ്ചു ലക്ഷം രൂപ വീതം നല്കും. നേരത്തെ ശ്രീജേഷിന് പാരിതോഷികം പ്രഖ്യാപിക്കാത്തതിനെ തുടര്ന്ന് സംസ്ഥാന്സര്ക്കാരിനെതിരെ വലിയ വിമര്ശനമാണ് ഉയര്ന്നിരുന്നത്. കഴിഞ്ഞ ദിവസം ടോക്യോയില് നിന്ന് നാട്ടിലെത്തിയ ശ്രീജേഷും ഇതേ ചോദ്യം നേരിട്ടിരുന്നു. മാധ്യമപ്രവര്ത്തകരുടെ ചോദ്യത്തിന് അതിനെ പറ്റി പ്രതികരിക്കാനില്ലെന്നായിരുന്നു ശ്രീജേഷിന്റെ മറുപടി.